Rita Laima Bērziņa

Rita Laima Bērziņa (1960) ir ASV latviešu dzejniece, rakstniece un ilustratore.

 Dzīvesgājums 
Dzimusi 1960. gada 14. aprīlī Ņūdžersijas štatā mākslinieka Ilmāra Rumpētera un dzejnieces Baibas Bičoles ģimenē. Mācījās Ņujorkas Pārsona dizaina skolā ("Parsons School of Design"). 1982. gadā apprecējās ar Latvijas mākslas fotogrāfu Andri Krieviņu un pārcēlās uz dzīvi Latvijā. Studēja Latvijas Mākslas akadēmijā un audzināja divus dēlus. 1989. gada vasarā viņa uzrakstīja vārdus grupas Opus Pro dziesmai „Freedom For Baltic States”, kas latviski pazīstama kā "Brīvību Baltijai". 

Pēc Latvijas neatkarības atgūšanas bija laikraksta "The Baltic Observer" žurnāliste, no 1997. līdz 1999. gadam strādāja Eiropas Komisijas delegācijas Rīgas birojā.literatura.lv 2001. gada decembrī atgriezās ASV. 

Atdzejojusi latviešu dzeju angļu valodā. 2004. gadā viņas atdzejojumā ASV izdota Jāņa Baltvilka dzejas izlase The Skylark Will Come. 2017. gadā ar Ritas Laimas vārdu iznāca atmiņu grāmata "Skylarks and Rebels" ("Cīruļi un dumpinieki”) un viņa viesojās Latvijā ar grāmatas lasījumiem.Rita Laima viesojas Latvijā ar grāmatas "Cīruļi un dumpinieki" lasījumiem Anda Buševica, lr1.lsm.lv 2017. gada 8. novembrī

 Ārējās saites 
 ZELTA KRĒSLĀ Jaunā Gaita nr. 168, 1988. gada augustā
 EUROPE’S DARK SIDE OF THE MOON – LIFE IN ’80S RIGA deepbaltic.com, 2016. gada 5. decembrī 

 Atsauces 

Kategorija:1960. gadā dzimušie
Kategorija:ASV latvieši
Kategorija:Latviešu dzejnieki
Kategorija:Latviešu rakstnieki